stanford-oval/wikipedia huggingface dataset:
המחתרת החלוצית בהונגריה בתקופת השואה
לקריאה נוספת

מחתרת הצלה - בני עקיבא בהונגריה בתקופת השואה, נעמי בלנק, חיים גניזי (עורכים), הוצאת אוניברסיטת בר-אילן, רמת גן, 1993.
דוד גור: אחים להתנגדות ולהצלה. מחתרת תנועות הנוער הציוניות בהונגריה בעת מלחמת העולם השנייה, בהוצאת העמותה לחקר תנועות הנוער הציוניות בהונגריה, 2004.
אביהו רונן: הקרב על החיים, בהוצאת 'יד יערי', 1994.
שליחויות לערי השדה מטעם תנועות הנוער הציוניות בהונגריה ב-1944 - העמותה לחקר תנועות הנוער הציוניות בהונגריה.
משה ישראל, לזר דב - תנועות חלוציות בהונגריה, בחסות המוזיאון למורשת היהדות דוברת ההונגרית, בית לוחמי הגטאות, 1996.
צבי גולדפרב, עד קו הקץ, בית לוחמי הגיטאות, 1980.
משה אלפן, בעין הסערה, בית עדות ע"ש מרדכי אנילביץ והעמותה לחקר תנועות הנוער הציוניות בהונגריה, 2001.
הערות שוליים

↑  בין שתי מלחמות עולם - האנטישמיות גוברת, באתר מוזיאון היהדות הדוברת הונגרית
↑  רוברט רוזט, צבא העבדים - פלוגות העבודה היהודיות בחזית המזרח 1941 - 1945, יד ושם, 2019
↑  גרמניה דורשת מהונגריה לגרש את היהודים מתחומה, באתר המוזיאון למורשת היהדות הדוברת הונגגרית
↑  ש.י. גרוס/ י.יוסף כהן|, מרמארוש עמ' 371, תל אביב: בית מרמארוש, תשמ"ג
↑  אשר כהן, המחתרת החלוצית בהונגריה,, הוצאת הקבוץ המאוחד, 1984
↑  דוד גור, מחתרת תנועות הנוער הציוניות בהונגריה 1944, באתר מוזיאון הלוחם היהודי במלחמת העולם השנייה
↑  יהודית רותם, איש אשר רוח בו, העמותה לחקר תנועות הנוער הציוניות בהונגריה, 2002
↑  מחתרת תנועות הנוער הציוניות בהונגריה 1944, באתר העמותה לחקר תנועות הנוער הציוניות בהונגריה
↑  מחתרת תנועות הנוער הציוניות בהונגריה 1944, באתר העמותה לחקר תנועות הנוער הציוניות בהונגריה 1944
↑  מיכאל לזר, מאבק לחיים ותקווה לגאולה: גילויים חדשים על תנועת המחתרת היהודית, לוחמה מחתרתית, הישרדות והצלת יהודים בהונגריה בשנים 1939–1945, הדפוס החדש, 1992
↑   יהודה בידרמן, גיבורי התהילה האפורה: צעירי המחתרת הציונית בהונגריה, באתר הארץ, 5 במאי 2024
↑  מחתרת תנועות הנוער הציוניות, באתר בית הזכוכית
↑  נעמי בלנק, חיים גינזי,, מחתרת ההצלה, בני עקיבא בהונגריה בתקופת השואה, אוניברסיטת בר-אילן, 1993
↑  רפי בנשלום, נאבקנו למען החיים ממיבצעי המחתרת החלוצית בבודאפשט בשנת 1944, מורשת וספרית פועלים, 2001
↑  רשת העוסקים במלאכה מתרחבת, באתר גל עד, מוזיאון היהדות הדוברת הונגרית. צפת
↑  פרץ רבס, מול נחשולי הרוע, מערכת, 2001
↑  דוד גור, באתר יד ושם
↑  דוד גור, מחתרת תנועות הנוער הציוניות בהונגריה – 1944, באתר מוזיאון הלוחם היהודי במלחמת העולם השנייה., ‏2015
↑  בתים מוגנים - הגיטו הבינלאומי, באתר מוזיאון הלוחם היהודי במלחמת העולם השנייה.
↑  מחתרת תנועות הנוער הציוניות בהונגריה, באתר מוזיאון הלוחם היהודי במלחמת העולם השניה
↑  שליחויות, באתר המחתרת החלוצית בהונגריה בתקופת השואה 1944
↑  חוה אייכלר, הצלת יהודים בהונגריה בתקופת השואה ואחריה, באתר משואה
↑  בתי הילדים, באתר העמותה לחקר תנועות הנוער הציוניות בהונגריה
↑  בית הזכוכית, באתר העמותה לחקר תנועות הנוער הציוניות בהונגריה
↑  אשר כהן, המחתרת החלוצית בהונגריה 1942 – 1945., הוצאת הקיבוץ המאוחד, 1984
↑  בני ברזילי, מחתרת תנועות הנוער בהונגריה 1944 - דרור הבונים. סרטים תיעודיים על המחתרת – מסיפורי החברים, באתר העמותה לחקר תנועות הנוער הציוניות בהונגריה
↑  בני ברזילי, זכרונות, באתר העמותה לחקר תנועות הנוער הציוניות בהונגריה
הרובע היהודי במרכז בודפשט
חוק גנים לאומיים, שמורות טבע, אתרים לאומיים ואתרי הנצחה

| --- | --- |

 פרטי החוק
 גוף מחוקק:  הכנסת החמישית
 שטחים שעליהם חל החוק:  ישראל 
 
חוק גנים לאומיים, שמורות טבע, אתרים לאומיים ואתרי הנצחה, תשנ"ח-1998 הוא חוק המסדיר את הקמת והפעלתם של אתרים מסוגים אחדים:
גן לאומי – שטח המשמש או המיועד לשמש לצורכי נופש לציבור בחיק הטבע או להנצחת ערכים שיש להם חשיבות היסטורית, ארכאולוגית, אדריכלית, טבעית או נופית וכיוצא באלה, בין שנשאר בטבעו ובין שהותקן לשמש מטרות אלה.
שמורת טבע – שטח שבו נשמרים חי, צומח, דומם, קרקע, מערות, מים או נוף, שיש בהם עניין מדעי או חינוכי, מפני שינויים בלתי רצויים במראם, בהרכבם הביולוגי או במהלך התפתחותם.
אתר לאומי – מבנה או קבוצת מבנים או חלק מהם לרבות סביבתם הקרובה שהם בעלי חשיבות לאומית היסטורית בהתפתחות היישוב בישראל.
אתר הנצחה – אתר להנצחת חללי מערכות ישראל ולהנצחת חללי פעולות איבה.
הכרזה על אתר כנכלל באחת מארבע קטגוריות אלה נעשית על ידי שר הפנים (למעט הכרזה על אתר הנצחה ממלכתי ואתר הנצחה חילי, שנעשית על ידי שר הביטחון).
היסטוריה חקיקתית

בשנת 1963 אישרה הכנסת החמישית את חוק גנים לאומיים ושמורות טבע, התשכ"ג-1963, שכמתבקש משמו עסק בהסדרת הקמתפ והפעלתם של גנים לאומיים ושמורות טבע. דברי ההסבר להצעת החוק מציגים את מטרותיו:
בתיקון מס' 5 לחוק זה שונה שמו לחוק גנים לאומיים, שמורות טבע ואתרי הלאום, התשכ"ג-1963, ונוסף לו פרק העוסק באתרי הנצחה.
בשנת 1992 החליפה הכנסת השתים עשרה חוק זה בחוק גנים לאומיים, שמורות טבע, אתרים לאומיים ואתרי הנצחה, התשנ"ב-1992.
בשנת 1998 החליפה הכנסת הארבע עשרה חוק זה בחוק הנוכחי, חוק גנים לאומיים, שמורות טבע, אתרים לאומיים ואתרי הנצחה, התשנ"ח-1998.
הוראות החוק

בחוק 11 פרקים:
פרק ראשון: פרשנות – מגדיר את המושגים המופיעים בנוסח החוק
פרק שני: המועצה לגנים לאומיים, שמורות טבע ואתרים לאומיים – עוסק בהקמתה, בהרכבה ובתפקידיה של המועצה לגנים לאומיים, שמורות טבע ואתרים לאומיים.
פרק שלישי: הרשות לשמירת הטבע והגנים הלאומיים – עוסק בהקמתה, בהרכבה, בתפקידיה ובפעולתה של רשות הטבע והגנים.
פרק רביעי: גן לאומי ושמורת טבע – עוסק במעמדם של גנים לאומיים ושמורות טבע ובהגנה עליהם.
פרק חמישי: ערכי טבע מוגנים – מסמיך את שר הפנים להכריז על ערכי טבע מוגנים וקובע את ההגנה הניתנת להם.
פרק חמישי1: איסור נהיגה בתחום מוגן – מסמיך את שר הפנים להכריז על שטח מסוים כתחום מוגן, שאסורה בו הנהיגה.
פרק שישי: אתרים לאומיים – מסמיך את שר הפנים להכריז על אתר כאתר לאומי ומסדיר את אופן ניהולו של אתר לאומי.
פרק שביעי: אתרי הנצחה – מסמיך את שר הביטחון להכריז על אתר כאתר הנצחה ממלכתי או כאתר הנצחה חילי. הפרק מסמיך את שר הפנים להכריז על אתר כאתר הנצחה מקומי.
פרק שמיני: עונשין וסמכויות אכיפה – עוסק בדרכים לאכיפת הוראותיו של חוק זה ובעונשים למפירי החוק.
פרק תשיעי: הוראות שונות.
פרק עשירי: הוראות מעבר.
הערות שוליים

↑  הצעת חוק גנים לאומיים ושמורות טבע, תשכ"ב-­1962, ה"ח 528 מ-19 באוגוסט 1962
ג'נבייב או'ריילי

| --- | --- |
אין תמונה חופשית
 לידה:  6 בינואר 1977 (בת 48) דבלין, אירלנד 
 מדינה:  אירלנד 
 תקופת הפעילות:  מ-2000 
 מקום לימודים:  המכון הלאומי לאמנות דרמטית 
 פרופיל ב-IMDb
 
ג'נבייב או'ריילי (באנגלית: Genevieve O'Reilly; נולדה ב-6 בינואר 1977) היא שחקנית אירית, הידועה מהופעתה בזיכיון "מלחמת הכוכבים" בתפקיד מון מות'מה. היא גילמה את הדמות לראשונה בסרט "מלחמת הכוכבים - פרק 3: נקמת הסית'".
הופעת הבכורה של או'ריילי בטלוויזיה הייתה ב-2001 בסדרה הקנדית "BeastMaster" בתפקיד אורח בפרק "Slayer's Return". בשנה שאחר כך הופיעה או'ריילי בפרק "Asylum Seekers" בסדרה "Young Lions" בתפקיד קימברלי אוסוולד. בשנים 2002 עד 2005 שיחקה בתפקיד ליאן קרטיס בסדרה "אול סיינטס". מ-2011 עד 2014 השתתפה או'ריילי בסדרה "אפיזודס" לצדו של מאט לה-בלאנק. בהמשך 2014 כיכבה או'ריילי במיני-סדרה הטלוויזיונית "The Honourable Woman" בתפקיד פרנסס פירסיג. ב-2015 כיכבה או'ריילי בסדרה "Banished" של ה-BBC. ב-2016 שיחקה בדרמה הבריטית "הסוד" עליו זכתה לשבחים.
בנוסף להופעותיה בטלוויזיה או'ריילי ידועה גם מתפקידיה בקולנוע. הסרטים הבולטים בהם שיחקה היו "אוואטר" מ-2004 בו גילמה את דאש מקנזי, בסרט הרומנטי "Forget Me Not" מ-2010 בתפקיד איב, ובדרמה התקופתית מ-2009 "ויקטוריה הצעירה" בתפקיד ליידי פלורה הסטינגס. ב-2016 גילמה או'ריילי את דמות אמו של טרזן בסרט הפעולה "האגדה של טרזן".
ביוגרפיה

או'ריילי נולדה בדבלין שבאירלנד, וגדלה באדלייד שבאוסטרליה. היא הבכורה במשפחה בת ארבעה ילדים. בגיל 20 עברה או'ריילי לסידני ללמוד ב-National Institute of Dramatic Art, וסיימה את לימודיה בשנת 2000. ב-2005 עברה עם בעלה לחיות בלונדון.
קריירה > תיאטרון

שבוע אחרי שסיימה ללמוד בבית הספר למשחק לוהקה או'ריילי כשחקנית מחליפה במחזה "The White Devil" בבימויה של גייל אדוארדס. היא הופיעה בהפקה של אדוארדס עם להקת התיאטרון של סידני במחזה "דרכו של עולם". עוד בתיאטרון שיחקה במחזה "The Weir" מאת קונור מקפרסון בתיאטרון גייט בדבלין, ובמחזה "ריצ'רד השני" בתיאטרון האולד ויק. או'ריילי הופיעה במחזה חדש מאת מיקיק ברטלט "13". ב-2011 שיחקה בתפקיד הלנה לצדו של אנדרו סקוט שגילם את ג'וליאן במחזה "Emperor and Galilean" מאת הנריק איבסן. ביולי 2012 הופיע או'ריילי במחזה "דילמת הרופא" מאת ג'ורג' ברנרד שו.
ב-2017 גילמה או'ריילי את מרי קארני במחזה "The Ferryman" תחילה בתיאטרון רויאל קורט ובהמשך בתיאטרון גילגוד בווסט אנד הלונדוני.
קריירה > קולנוע

או'ריילי הופיעה בסרטים אחדים שצולמו באוסטרליה בהם שני סרטי ההמשך של סדרת "מטריקס". ב-2004 השתתפה בסרט מדע בדיוני סינגפורי בשם "אוואטר" בתפקיד הראשי בדמות דאש מקנזי.
ב-2005 שיחקה או'ריילי בתפקיד מון מות'מה הצעירה בסרט "מלחמת הכוכבים - פרק 3: נקמת הסית'". רוב הסצנות בהשתתפותה הושמטו בעריכה. בסוף 2016 חזרה לגלם את אותה דמות בסרט "רוג אחת: סיפור מלחמת הכוכבים", ודיבבה את הדמות בסדרת האנימציה "מלחמת הכוכבים: המורדים".
בשנת 2021 היא הצטלמה בסרט "בצורת" על פי ספרה של ג'יין הארפר.
קריירה > טלוויזיה

באוסטרליה כיכבה או'ריילי בתפקיד ליאן קרטיס בדרמה הרפואית "אול סיינטס".
מאז שעברה לחיות בבריטניה כיכבה או'ריילי במיני-סדרה הפוליטית "The State Within", גילמה את דמותה של הנסיכה דיאנה בדוקו-דרמה משנת 2007 בשם "Diana: Last Days of a Princess", ושיחקה בתפקיד ראשי בסדרה "The Time of Your Life". בסדרת הריגול "ספוקס" של ה-BBC גילמה או'רייל את שרה קולפילד קצינת הקישור של ה-CIA. עוד שיחקה בתפקיד מישל בידלי בגרסה מחודשת של "The Day of the Triffids" ששודר בערוץ BBC One בדצמבר 2009.
או'ריילי הופיעה בשלוש עונות של הסדרה הקומית "אפיזודס" של ה-BBC ושואוטיים, החל מ-2011 עד 2014, וגילמה את ג'יימי לפידוס, אשתו העיוורת של מפיק הטלוויזיה מרק לפידוס.
ביוני 2013 הופיעה או'ריילי בפרק הפיילוט של דרמת הפשע "Crossing Lines" בדמות בלשית וחוקרת בשם סיינה פרייד, המסופחת לצוות ICC של הסקוטלנד יארד.
בתחילת 2015 כיכבה או'ריילי בדרמה "Banished" מאת ג'ימי מקגוורן העוסקת באסירים בריטים שנשלחו למושבת עונשין באוסטרליה.
עוד ב-2015 גילמה או'ריילי את ד"ר אלישה מק'קלר בדרמה העל טבעית "גליץ'" המתרחשת בעיירה בדיונית בשם יוראנה. העונה הראשונה זכתה בפרסים, והעונה השנייה שודרה בערוץ ABC1 ובנטפליקס ב-2017.
בשנת 2022 תשחק בסדרת האינטרנט של דיסני+ "אנדור". הסדרה מהווה פריקוול לסרט מיקום מלחמת הכוכבים, "רוג אחת" (2016), על דמותו של קסיאן אנדור חמש שנים לפני אירועי הסרט.
חיים אישיים

או'ריילי נשואה ללוק מולוויהיל.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2003 | מטריקס Reloaded | The Matrix Reloaded | הקצינה וירץ |  |
| 2003 | מטריקס רבולושנס | The Matrix Revolutions | הקצינה וירץ |  |
| 2004 | אווטאר | Avatar | דאש מקנזי |  |
| 2004 |  | Right Here Right Now | נערת פיצה |  |
| 2005 | מלחמת הכוכבים - פרק 3: נקמת הסית' | Star Wars: Episode III – Revenge of the Sith | מון מות'מה | סצנות עם דיבור הוסרו מהסרט |
| 2009 | ויקטוריה הצעירה | The Young Victoria | ליידי פלורה הייסטינגס |  |
| 2010 |  | Forget Me Not | איב פישר |  |
| 2015 | סוכנת תחת אש | Survivor | ליזה קאר |  |
| 2016 | האגדה של טרזן | The Legend of Tarzan | אליס קלייטון |  |
| 2016 | רוג אחת: סיפור מלחמת הכוכבים | Rogue One | מון מות'מה |  |
| 2017 | איש השלג | The Snowman | בריט בקר |  |
| 2019 | טולקין | Tolkien |  |  |
| 2021 | הבצורת | The Dry | גרטשן |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 | אדון החיות | BeastMaster | נגהה | בפרק "Slayer's Return" |
| 2002 |  | Young Lions | קימברלי אוסוולד | בפרק "Asylum Seekers" |
| 2002–2005 | אול סיינטס | All Saints | ליאן קרטיס |  |
| 2005 |  | The Incredible Journey of Mary Bryant | אלישה | מיני-סדרה |
| 2005 |  | Second Chance | סוזי פולהם | סרט טלוויזיה |
| 2005 |  | Life | שלי דין | סרט טלוויזיה |
| 2006 |  | The State Within | קרוליין הנלי | תפקיד ראשי |
| 2007 |  | The Time of Your Life |  |  |
| 2007 |  | Diana: Last Days of a Princess | דיאנה, הנסיכה מוויילס | דוקו-דרמה |
| 2009 | ספוקס | Spooks | שרה קולפילד |  |
| 2009 |  | The Day of the Triffids | מישל בידלי | חלק ראשון |
| 2010 | תחבולות חדשות | New Tricks | מישל ארמסטרונג | בפרק "The Fourth Man" |
| 2010 | חוק וסדר: UK | Law & Order: UK | קלודיה מרטין | בפרק "Skeletons" |
| 2011 | להעיר את המתים | Waking the Dead | ג'ולי ריס | בפרק "Harbinger" |
| 2011–2014 | אפיזודס | Episodes | ג'יימי לפידוס | סדרת טלוויזיה |
| 2012 | רציחות במידסומר | Midsomer Murders | נינה מורגן | בפרק ""A Rare Bird" |
| 2012 |  | The Last Weekend | דייזי | מיני-סדרה |
| 2013 |  | Crossing Lines | סיינה פרייד | פרק פיילוט |
| 2014 |  | The Honourable Woman | פרנסס פירסיג | מיני-סדרה |
| 2015 |  | Banished | מרי ג'ונסון |  |
| 2015–2017 | גליץ' | Glitch | אלישה מק'קלר | סדרת טלוויזיה; 12 פרקים |
| 2016 | אנדוור | Endeavour | אנט ריצ'רדסון | בפרק "Arcadia" |
| 2016 | הסוד | The Secret | הייזל ביוקנן /הייזל סטיוארט | מיני-סדרה |
| 2016 | החטא הקדמון | The Fall | קינקהד | בפרק "His Troubled Thoughts" |
| 2017 | מלחמת הכוכבים: המורדים | Star Wars Rebels | מון מות'מה |  |
| 2017-הווה | טין סטאר | Tin Star | אנג'לה וורט |  |
| 2021 |  | Three Families | רוזי פורטרס | מיני-סדרה |
| 2022 | אנדור | Andor | מון מות'מה | סדרת טלוויזיה; תפקיד ראשי מועמדת פרס סאטורן לשחקנית המשנה הטובה ביותר בסדרת טלוויזיה (2024) |
הערות שוליים

↑  "Genevieve O'Reilly plays The Secret's naive but guilty killer beautifully". נבדק ב-2016-09-03.
↑  Wise, Jon (1 ביולי 2007). "Genevieve's telly role is spooky reminder of past". The People. אורכב מ-המקור ב-2014-06-11. נבדק ב-7 בפברואר 2014. {{cite web}}:  (עזרה)
1 2  Leo, Jessica (22 באוגוסט 2007). "Irish luck for Adelaide star". Adelaide Now. נבדק ב-24 באוקטובר 2009. {{cite web}}:  (עזרה)
1 2  "Life of Reilly". The Sun-Herald. 23 בדצמבר 2002. נבדק ב-24 באוקטובר 2009. {{cite web}}:  (עזרה)
↑  United Agents – Genevieve O'Reilly Retrieved 24 October 2009.
↑    Dominic Cavendish, ‏The Doctor's Dilemma, National Theatre, review, The Telegraph, 25 July 2012
↑  "Cast and West End transfer confirmed for Sam Mendes' The Ferryman". WhatsOnStage.com. 8 בפברואר 2017. נבדק ב-5 באפריל 2017. {{cite web}}:  (עזרה)
↑  "Avatar (2004)". Moviefone. נבדק ב-4 באוגוסט 2015. {{cite web}}:  (עזרה)
↑  BBC – Press Office – Network TV Programme Information BBC Week 44 Retrieved on 24 October 2009.
↑  "Episode 1, The Day of the Triffids - BBC One". bbc.co.uk. נבדק ב-22 בדצמבר 2016. {{cite web}}:  (עזרה)
↑  "TV Guide".
↑  Masters, Tim (4 במרץ 2015). "Banished: Jimmy McGovern tells story of first British convicts in Australia". BBC News. נבדק ב-4 באוגוסט 2015. {{cite news}}:  (עזרה)
↑  The Secret's Genevieve O’Reilly: My family always comes first
| --- | --- |
בקרת זהויות :  PLWABN: 9812651539005606  BIBSYS: 11075380  GND: 1251017401  ISNI: 0000 0001 4008 872X  LCCN: no2011146979  NTA: 408471727  SUDOC: 22993949X  VIAF: 21149294436480522823   WorldCat (עם VIAF): 21149294436480522823
לימוזה חומת-בטן

| לימוזה חומת-בטן |
| --- | --- |
 ניצוי בעונת הרבייה
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
משפחה:: חרטומניים
סוג:: לימוזה
מין:: לימוזה חומת-בטן
שם מדעי
 Limosa lapponica ‏לינאוס, 1758
תחום תפוצה


לימוזה חומת-בטן (שם מדעי: Limosa lapponica) היא עוף מים מהסוג לימוזה שבמשפחת החרטומניים. מקור השם המדעי של הסוג, Limosa, מגיע מלטינית ופירושו "בוצי". שם המין, lapponica, מתייחס ללפלנד.
לימוזה חומת-הבטן מקננת בחופים הארקטיים ובטונדרה בעיקר בעולם הישן, וחורפת על חופים באזורים טרופיים ממוזגים של העולם הישן של אוסטרליה וניו זילנד. נדידתה כוללת את המסע הידוע הארוך ביותר של תעופה ללא הפסקה מבין כל העופות והמסע הארוך ביותר מבלי לעצור כדי לאכול מבין כל בעלי החיים.
בישראל היא חולפת נדירה, באזורי החוף, גם בים התיכון וגם באילת. היא נדירה ביותר במהלך החורף.
בשנת 2022, נקבע שיא עולמי חדש ללימוזה חומת-בטן צעירה שטובעה באלסקה כאפרוח ב-13 באוקטובר, ובמעוף ישיר ללא עצירה נחתה בצפון מזרח טזמניה במפרץ אנסוס ב-28 באוקטובר, לאחר 13,560 ק"מ ב-11 ימים ו-60 דקות בלבד (השיא הקודם היה ב-2021 על ידי זכר בוגר שעשה מסלול של כ-13,050 ק"מ ללא עצירה).
תיאור

לימוזה חומת-בטן היא בעלת רגליים קצרות יחסים לרגליהם של מינים אחרים של לימוזה. אורכה מהזנב עד המקור הוא 37–41 ס"מ ומוטת כנפיה 70–80 ס"מ. זכרים קטנים בממוצע מנקבות; זכרים שוקלים 190–400 גרם ואילו נקבות שוקלות 260–630 גרם. לפרטים בוגרים יש רגליים כחולות-אפורות רגליים ומקור ורוד בבסיסו ושחור לקראת קצהו, המקור מעוקל מעט מטה. נוצות הצוואר, החזה והבטן הן אדומות באופן רציף בעונת ברבייה, ובצבע לבן קרמי בחורף. הגב הוא בצבע אפור עם כתמים.
מין זה נבדל מלימוזה מצויה בפסים שעל זנבו, בשונה מזנב שחור לגמרי, ובהיעדר פסים לבנים על כנפיו. המין הדומה ביותר הוא דוויצ'ר אסייתי.
ישנם שלושה תת-מינים, הנפוצים באזורי תפוצה שונים (מופיעים ברשימה ממערב למזרח):
Limosa lapponica lapponica (ליניאוס, 1758) - מקנן מצפון סקנדינביה מזרחה עד חצי האי טיימיר; חורף בחופים המערביים של אירופה ואפריקה מהאיים הבריטיים והולנד דרומה עד דרום אפריקה, וליד המפרץ הפרסי. תת-המין הקטן ביותר, זכרים מגיעים עד 360 גרם ונקבות עד 450 גרם.
Limosa lapponica menzbieri (פורטנקו, 1936) - מקנן בצפון אסיה מחצי האי טיימיר עד נהר קולימה; חורף בדרום-מזרח אסיה ואוסטרליה.
Limosa lapponica baueri (נאומן, 1836) - מקנן בצפון מזרח אסיה מזרחית לנהר הקולימה, ומערבית לאלסקה; חורף באוסטרליה וניו זילנד. תת-המין הגדול ביותר.
תזונה

לימוזה חומת-הבטן מחפשת מזון באמצעות גישוש בעזרת מקורה באדמות בוציות וביצות. היא עשויה למצוא חרקים על ידי ראייה בצמחייה נמוכה. היא ניזונה בעיקר מחרקים וסרטנים, אך גם מצמחי מים.
רבייה

לימוזה חומת-בטן מקננת בסקנדינביה, מזרח אסיה ואלסקה. הקן הוא בצורת כוס חלולה בטחב או לעיתים בצמחייה. שני הזוויגים דוגרים על הביצים ושומרים על הגוזלים.
נדידה

לימוזה חומת-הבטן נודדת בלהקות לחופי מזרח אסיה, אלסקה, אוסטרליה, אפריקה, מערב אירופה וניו זילנד.
בשנת 2007 הוכח כי לימוזה חומת-הבטן היא העוף העף את המסלול הארוך ביותר ללא הפסקה. לימוזות בניו זילנד סומנו ונעקבו על ידי לווין עד הים הצהוב בסין. לדברי ד"ר קלייב מינטון (מקבוצת המחקר של אוסטרלאסיה לחופמאים): "המרחק בין שני המקומות הוא 9,575 ק"מ, אך בפועל המסלול שהציפור עפה הוא 11,026 ק"מ. זה הוא המסלול הידוע הארוך ביותר שעוף עף ללא הפסקה. התעופה לקחה כתשעה ימים."
נקבה אחת מהלהקה, הכונתה "E7", עפה הלאה מסין לאלסקה ונשארה שם במשך עונת הרבייה. ב-29 באוגוסט 2007 היא חזרה בתעופה ללא הפסקה, טיסה מחצי האי אבינוף במערב אלסקה עד נהר פיאקו ליד התמזה, ניו זילנד, ושברה שיא חדש 11,680 ק"מ של תעופה ללא הפסקה שעברה עוף.
בשנת 2020 לימוזה חומת-בטן, יצאה לדרך הארוכה מדרום אלסקה ב-16 בספטמבר והגיעה למפרץ ליד אוקלנד שבניו זילנד 11 ימים לאחר מכן, כשהיא עפה בדרך במהירות של עד 90 קמ"ש. הציפור שברה את שיא העולם בנדידה ועברה מרחק של 12,854 ק"מ מנקודה לנקודה, אבל המדענים ציינו כי לאחר שלוקחים בחשבון טעויות מדידה המרחק היה כ-12,200 ק"מ.
מאמצי שימור

לימוזה חומת-הבטן היא אחת העופות שהסכם השימור על עופות המים האפריקאים-אירואסיים הנודדים תקף לגביו.
גלריה

מגששת אחר מזון בבוץ
ביצה באוסף של מוזיאון טולוז בצרפת
ניצוי מחוץ לעונת הרבייה
להקה נוחתת בטסמניה, אוסטרליה
הערות שוליים

↑  לימוזה חומת-בטן באתר הרשימה האדומה של IUCN
↑  Jobling, James A., The Helm dictionary of scientific bird names : from aalge to zusii, London: Christopher Helm, 2010
1 2 3  Handbook of the birds of the world, Barcelona: Lynx Edicions, ©1992-©2013
1 2  Robert E. Gill, T. Lee Tibbitts, David C. Douglas, Colleen M. Handel, Extreme endurance flights by landbirds crossing the Pacific Ocean: ecological corridor rather than barrier?, Proceedings of the Royal Society B: Biological Sciences 276, 2009-02-07, עמ' 447–457 doi: 10.1098/rspb.2008.1142
↑  מגדיר הציפורים של ישראל - לימוזה חומת-בטן, באתר פורטל צפרות
1 2  Snow, David (David William), The birds of the western Palearctic, Concise ed, Oxford: Oxford University Press, 1998
1 2  "Flight of the Kuaka: A Godwit Makes the Longest Nonstop Flight Ever Recorded". All About Birds (באנגלית אמריקאית). 2009-10-15. נבדק ב-2017-12-29.
↑  Heather, B. D. (Barrie D.), The field guide to the birds of New Zealand, Rev. ed, Auckland, N.Z.: Viking, 2005
↑  Western Ecological Research Center (WERC), www.werc.usgs.gov (באנגלית)
| --- | --- |
בקרת זהויות :  NLI: 987007552234805171 
נוצות מחוץ לעונת הרבייה, קיירנס, אוסטרליה
מסלולי הנדידה של לימוזה חומת-הבטן מניו זילנד עד קוריאה וסין, תצלום לווייני
בג"ץ רובינשטיין נגד הכנסת

בג"ץ רובינשטיין נ' הכנסת הוא פסק דין שניתן ב-17 בספטמבר 2014 בעתירה נגד חוקתיות חוק מוסדות חינוך תרבותיים ייחודיים, התשס"ח–2008. החוק מעניק למוסדות חינוך תרבותיים מיוחדים מימון ממשלתי בגובה של 60% מיחידת התקצוב עבור כל תלמיד הלומד בו ללא התניית המימון בלימוד לימודי ליבה. משמעות החוק הוא כי מוסדות החינוך העל יסודי ה"ישיבות הקטנות" במגזר החרדי, פטורות מלימוד לימודי ליבה בכיתות י'–י"ב. העותרים כנגד החוק טענו כי הוא פוגע בכבוד האדם של התלמידים במוסדות הללו, פוגע באוטונומיה האישית שלהם ומונע מהם אפשרות להשתלב בחברה הישראלית. בית המשפט קבע בפסק דין זה כי הזכות לחינוך היא זכות חוקתית, אך לא כל פגיעה בזכות לחינוך היא פגיעה בגרעין החוקתי של הזכות. בית המשפט דחה את העתירה משום שלקביעתו לא הוכח כי נפגעה זכות חוקתית.
רקע > תוכנית הליבה

תוכנית הליבה הם התכנים, המיומנויות והערכים המחייבים את כל הלומדים במערכת החינוך בישראל. לימודי הליבה מהווים בסיס לקידום הפרט להשתלבות, ולשיתוף פעולה מפרה בחברה הישראלית. תוכנית הליבה נחשבת חיונית להתפתחות ולצמיחה של אדם אוטונומי ואזרח יצרני, המסוגל לתפקד בצורה נאותה. מטרתה לספק ידע ומיומנויות למידה המאפשרים תפקוד והשתלבות בחברה. לימודי הליבה מאפשרים הטעמת ערכים חברתיים המהווים את הבסיס לחיים בחברה דמוקרטית. התכנים, מיומנויות הלמידה והערכים החברתיים המוצעים בתוכנית הם אלה שלגביהם הושגה תמימות דעים בחברה, והם נתפסים כהכרחיים כדי ליצור מכנה משותף בסיסי בין הרבדים האנושיים השונים של החברה.
התכנים והמקצועות האלה:
אשכול מורשת, רוח וחברה – תנ"ך/מורשת, לימודי מולדת, חברה, אזרחות, גאוגרפיה, היסטוריה.
אשכול שפות וספרות – לשון וספרות עברית, לשון וספרות ערבית, לשון וספרות אנגלית.
אשכול מתמטיקה ומדעים – מתמטיקה, מחשבים, פיזיקה, כימיה, ביולוגיה.
רקע > מערכת החינוך במגזר החרדי

במערכת החינוך פועלים מוסדות חינוך משלושה סוגים:
מוסדות החינוך הרשמי, ובהם מוסדות חינוך במגזר העברי והערבי בחינוך הממלכתי ומוסדות חינוך ממלכתי-דתי, המוחזקים וממומנים במלואם על ידי המדינה וחל עליהם פיקוח מלא של משרד החינוך. מימון של 100% תמורת לימוד תוכנית יסוד בהיקף של 100%.
מוסדות החינוך המוכר שאינו רשמי, שפועלים לפי סעיף 11 לחוק חינוך ממלכתי, התשי"ג–1953, חייבים ללמד 75% מתוכנית היסוד של מוסד חינוך רשמי, ובהתאם יתוקצבו בגובה 65%–75% מתקציבי שעות הלימוד של מוסד חינוך רשמי דומה.
מוסדות פטור – מוסדות הפטור אף הם מקבלים תקצוב ממשרד החינוך, אך בשיעור מופחת של 55%, אשר מותנים בחינוך היסודי ביישום 55% מתוכנית הליבה הנהוגה במוסדות החינוך הרשמיים.